Savoia

Siddu cerchi àutri significati talìa Savoia (disambigua)

La Savoia (o Savoja) è nu tirritoriu dâ Francia chi cunfina cû Piemunti e chi currispunni amministrativamenti ê du' dipartimenta francisi dâ Savoie e di la Haute-Savoie. La riggiuni desi lu nomu â na cèlibbri famigghia di rignanti, chi di lu XIII sèculu accuminciau a duminari diversi tirritoria, ntâ Francia miridiunali, ntâ Svìzzira e ntî l'Italia nord-uccidintali, e chi ntô XIX sèculu addivintau la famigghia rignanti in Italia.

Lu tirritoriu passau â Francia n sèquitu a n'accordu tra la Francia e lu Regnu di Sardigna chi ntô 1859 ricivitti l'aiutu militari francisi pô cummattimentu di Sulfirinu.

La Savoia è na riggiuni Alpina. Tra li sò cità cchiù mpurtanti ci sunnu Chambéry e Annecy, chi domina lu lacu omònimu. Grazzi ê muntagni, lu sviluppu turisticu liatu all'attività dû sci è n'attività ecunòmica mpurtanti.

Catigurìa:Francia